ཕྱི་ལོ་ཉིས་སྟོང་བཅུ་གཅིག་ལོའི་དབྱར་ཟླ་དྲུག་པའི་ཚེས་དགུ་ཉིན།ནེའུ་ཡོག་གི་བོད་ཀྱི་ཁང་པར་དེང་རབས་བོད་ཀྱི་རི་མོའི་འགྲེམས་སྟོན་ཞིག་གི་ཐོག་ཏུ་།ལྗང་བུ་ལགས་དང་དངོས་སུ་མཇལ་འཕྲད་བྱུང་ཞིང་།སྒྱུ་རྩལ་དང་སྒྱུ་རྩལ་བར་འབྲེལ་བའི་སྐོར་ལ་གླེང་མོལ་རིང་ཙམ་བྱུང་།སྐབས་དེ་དུས་།ཁོང་ནི་བོད་པའི་སྲོལ་རྒྱུན་ལ་གུས་བརྩི་དང་ཆེ་མཐོང་གནང་མཁན་ཞིག་ཡིན་པའི་ཚོར་སྣང་གུས་བར་བྱུང་།དེའི་དཔེ་མཚོན་ལྟ་བུར་།སྲོལ་རྒྱུན་གྱི་རྒྱ་ལས་བརྒལ་ཞིང་དེང་རབས་རི་མོའི་ལམ་ནས་བྲིས་བའི་སྟོན་པའི་སྐུ་ཞིག་གི་སྐོར་ལ་།ཁོང་གིས་འདི་འདྲ་ཞིག་གསུངས་སོང་།སྟོན་པའི་སྐུ་བརྙན་ལ་རྩེད་མོ་བརྩེས་བའི་རི་མོ་འདི་འདྲ་ཞིག་ཕྲིས་དང་ཨ་སྒོར་འབུམ་གཅིག་སྟེར་ལབ་ན།ངས་འབྲི་ས་མ་རེད་ཟེར་།ད་དུང་།ཁོང་གི་གྱོན་པ་གོན་སྟངས་ཚུན་ན་།བོད་ཀྱི་འབྲོག་པའི་གཤིས་ཀ་རྣལ་མ་དེ་མངོན་ནས་འདུག